Ali Çetaku

**Ali Çetaku** (25 janar 1933 - 22 korrik 2018, Durrës) ishte mjeshtër dhe mësues i elektronikes, i radio-elektronikes dhe fizikës, novator, krijues i Uzinës së Radio-Televizorëve, sot në pension.

Pas përfundimit të shkollës 8 e 12 vjeçare në qytetin e tij të lindjes, Aliu filloi studimet në degën e fizikës dhe elektronikës. 
Që shumë i ri, Aliu filloi të shprehte pasionin e interesin e tij të madh për aparatet e ndryshme elektronike e mekanike. Shumë i talentuar në këtë fushë, ai krijoi që i vogël aparatet e para. Në moshën 14 vjeç krijon dhe drejton rrethet teknike në shtëpinë e pioniereve në Durrës dhe në vitin 1948 fillon punën si elektroteknik në kantierin detar në Durrës. Në 1951 jep mësim në shkollën Kristaq Boshnjaku dhe me vone angazhohet si mësues i fizikes-elektroteknikes dhe elektronikes në shkolla te tjera 8 e 12 vjeçare te qytetit te Durrësit. Gjate shërbimit ushtarak, ai shquhet përsëri për ndihmën që jep në fushën e elektroteknikes në sektorin ushtarak.

Përveç pasionit për elektroniken dhe fiziken, Aliu luan në piano e fizarmonike, lexon tekste tekniko-shkencore në disa gjuhe te huaja dhe shkruan poezi. 

## Karriera profesionale 
* 1948-1951 : Elektroteknik në kantierin detar, Durrës
* 1951-1952 : Mësues në shkollën “Kristaq Boshnjaku”, Durrës
* 1953-1954 : Shërbimi ushtarak, elektronike ushtarake
* 1955-1960 : Krijues e drejtues i laboratorit te reparim shërbimit te radiove, Durrës
* 1956-1966 : Krijues i rrethit radioteknik në shkollat "16 shtatori", "Nako Spiro" dhe "Naim Frasheri"
* 1960-1966 : Shef i seksionit tekniko shkencor dhe drejtues i sektorit te radioelektronikes në shtëpinë e 
pioniereve, Durrës
* 1966 : Themelimi i industrisë se prodhimeve elektronike shqiptare (Uzina radio televizorëve), Durrës
* 1966-1993 : Drejtues e punonjës tekniko shkencor, URT, Durrës
* 1959 : Projektues i radiostacionit lokal për qytetin e Durrësit
* 1960 : (Fusha e bujqësisë) aparature për temperimin e akseve te ploreve me frekuence te larte
* shkurt 1961 : Ndërtues e projektues i stacionit te pare eksperimental në Shqipëri te telekomandimit te objekteve në distance 
* nëntor 1962 : Projektues dhe realizues i radios se pare shqiptare “Pionier” 
* 1963 : Projektues i 25 kabineteve shkollore fizike
* 1963 : Expozite me prodhime nga fusha e radioelektronikes te realizuara nga nxënësit, drejtuar nga Ali Cetaku, në pallatin e pioniereve, Tirane
* tetor 1964 : Organizues e drejtues i sesionit te pare tekniko-shkencor te radioelektronikes në sistemin e arsimit 12 vjeçar
* 1964 : Realizimi i instrumentit te pare elektro-muzikor (organo elektronike) me llamba
* 1965 : Realizim i sistemit te mbrojtjes ushtarake me telekomandim në distance te armeve te zjarrit
* 1967 : Përfaqësues i Ministrisë se industrisë shqiptare, te realizimeve kontraktuale për pajisje te uzinës se radiove, në Budapest, Hungari
* 1973 : Realizimi organos elektronike me transistor
* 1986 : (Fusha e mjekësisë) Audiometer depistues në ndihme te studimit shkencor “Lufta kundra zhurmave profesionale në prodhim“, elektroforeza etj. Një numër i madh projektesh, studimesh e realizimesh në fushën e arsimit si realizimi i pajisjeve dhe kabineteve mësimore nga cikli i ulet në Universitet. Po ashtu në fushën e muzikës prodhimi i aparaturave elektromuzikore, organo, metronom etj
* 1964, 1967, 1984 : Ekspozita te prodhimit te aparaturave radio-elektronike te prodhuara nga Aliu, në ekspozitën qendrore shqiptare "Shqipëria sot".

Publikimi i punës dhe studimeve tekniko shkencore te tij është paraqitur në me shumë se 50 gazeta, revista e filma. 

## Referime
## Burime të tjera
*Emisioni me i fundit ku prezantohet një portret dhe vepra e tij (viti 1964)
Historia me zhurmues
https://m.youtube.com/watch?v=UW1tefh50wI&fbclid=IwAR3OXXqD68PpU0H8YoKF2LE2iCgg1HmP-UkKMCL-PH_jtk2X3SRRKEYV1pg

Film ‘Mjeshtri dhe nxenesit e tij’ kinostudio Shqioeria e re, 1987
http://www.aqshf.gov.al/archive/load/id/538